CELEX: 62009TN0434
Language: el
Date: 2009-10-26 00:00:00
Title: Υπόθεση T-434/09: Προσφυγή της 26ης Οκτωβρίου 2009 — Centrotherm Systemtechnik κατά ΓΕΕΑ — centrotherm Clean Solutions (CENTROTHERM)

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/40
            
         Προσφυγή της 26ης Οκτωβρίου 2009 — Centrotherm Systemtechnik κατά ΓΕΕΑ — centrotherm Clean Solutions (CENTROTHERM)
   (Υπόθεση T-434/09)
   2009/C 312/67
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Centrotherm Systemtechnik GmbH (Brilon, Γερμανία) (εκπρόσωπος: J. Albrecht, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: centrotherm Clean Solutions GmbH & Co. KG (Blaubeuren, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση R 6/2008-4 του τετάρτου τμήματος προσφυγών του ΓΕΕΑ της 25ης Αυγούστου 2009, στο μέτρο που σε αυτήν έγινε δεκτό το αίτημα περί κηρύξεως της εκπτώσεως,
            
         
               —
            
            
               να καταδικάσει τo καθού στα δικαστικά έξοδα,
            
         
               —
            
            
               να καταδικάσει την ενδεχόμενη παρεμβαίνουσα στα έξοδα τα σχετικά με την παρέμβαση.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «CENTROTHERM» για προϊόντα και υπηρεσίες των κλάσεων 11, 17, 19 κα 42 (κοινοτικό σήμα αριθ. 1 301 019)
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: centrotherm Clean Solutions GmbH & Co. KG
   
      Απόφαση του τμήματος ακυρώσεως: Κήρυξη της εκπτώσεως εκ των επί του κοινοτικού σήματος δικαιωμάτων
   
      Απόφαση του τμήματος προσφυγών: Μερική ακύρωση της αποφάσεως του τμήματος ακυρώσεως και μερική κήρυξη της εκπτώσεως εκ των επί του κοινοτικού σήματος δικαιωμάτων
   
      Λόγοι ακυρώσεως:
   
   
               —
            
            
               Παράβαση του άρθρου 57, παράγραφος 5, σε συνδυασμό με το άρθρο 51, παράγραφοι 1 και 2 του κανονισμού (ΕΚ) 207/2009 (1), καθότι το καθού δεν αξιολόγησε επαρκώς τα εμπροθέσμως προσκομισθέντα στοιχεία προς απόδειξη της χρήσεως,
            
         
               —
            
            
               Παράβαση της υποχρεώσεως περί αυτεπάγγελτης εξετάσεως των πραγματικών περιστατικών,
            
         
               —
            
            
               Παράβαση των άρθρων 76, παράγραφοι 1 και 2, και 57, παράγραφος 1, του κανονισμού 207/2009, καθώς και του κανόνα 40, παράγραφος 5, του κανονισμού (ΕΚ) 2868/95 (2), καθότι το καθού δεν έλαβε υπόψη τα στοιχεία προς απόδειξη της χρήσεως, τα οποία προσκομίσθηκαν με το εκθέτον τους λόγους της προσφυγής υπόμνημα,
            
         
               —
            
            
               Πλημμελής άσκηση της διακριτικής ευχέρειας, καθότι τα αποδεικτικά στοιχεία, καίτοι προσκομίσθηκαν με καθυστέρηση, έπρεπε εντούτοις να ληφθούν υπόψη,
            
         
               —
            
            
               Επικουρικώς, ανεφάρμοστο του κανόνα 40, παράγραφος 5, του κανονισμού 2868/95, δυνάμει του άρθρου 241 ΕΚ, καθότι αντιβαίνει στο άρθρο 76, παράγραφος 1, και 57, παράγραφος 1, σε συνδυασμό με τα άρθρα 51, παράγραφος 1, και 162, παράγραφος 1, του κανονισμού 207/2009, στο άρθρο 202 ΕΚ, καθώς και σε γενικές αρχές του κοινοτικού δικαίου, ιδίως στην αρχή της αναλογικότητας που απορρέει από το κράτος δικαίου, στο θεμελιώδες δικαίωμα ιδιοκτησίας και στο δικαίωμα για δίκαιη δίκη.
            
         
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).
   
      (2)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (EE L 303, σ. 1).